Den eneste artisten som har vunnet konkurransen mer enn én gang, er Johnny Logan. Han har vunnet tre ganger for Irland: som sanger i 1980, som sanger og låtskriver i 1987 og som låtskriver for Linda Martin i 1992. Foruten Logan er det fire andre låtskrivere som har vunnet konkurransen to ganger: Willy van Hemert for Nederland (1957 og 1959), Yves Dessca for Monaco (1971) og Luxembourg (1972), Rolf Løvland for Norge (1985 og 1995) og Brendan Graham for Irland (1994 og 1996).